Oficiālais Vēstnesis L 190 , 04/07/1998 Lpp. 0066 - 0070



Komisijas Lēmums (1998. gada 30. jūnijs), ar ko paredz īpašus nosacījumus, kuri regulē Ganas izcelsmes zvejniecības un akvakultūras produktu importu (izziņots ar dokumenta numuru C(1998) 1854) (Dokuments attiecas uz EEZ) (98/421/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus attiecībā uz zvejniecības produktu ražošanu un laišanu tirgū [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 11. pantu, (1) tā kā Komisijas eksperts ir bijis pārbaudes vizītē Ganā, lai pārbaudītu apstākļus, kādos zvejniecības produktus ražo, uzglabā un nosūta uz Kopienu; (2) tā kā Ganas tiesību aktu noteikumus par zvejniecības produktu veselības pārbaudi un uzraudzību var uzskatīt par līdzvērtīgiem noteikumiem, kas ietverti Direktīvā 91/493/EEK; (3) tā kā Tirdzniecības ministrijas Ganas Standartizācijas padome (GSB) Ganā spēj efektīvi pārbaudīt spēkā esošo tiesību aktu piemērošanu; (4) tā kā procedūrā, lai iegūtu Direktīvas 91/493/EEK 11. panta 4. punkta a) apakšpunktā minēto veselības sertifikātu, jābūt norādītam arī sertifikāta paraugam, minimālajām prasībām attiecībā uz valodu(-ām), kurā(-ās) tam jābūt izstrādātam, un tās personas amata pakāpei, kura ir pilnvarota sertifikātu parakstīt; (5) tā kā, ievērojot Direktīvas 91/493/EEK 11. panta 4. punkta b) apakšpunktu, zvejniecības produktu iepakojumiem jāuzliek marķējums, norādot trešās valsts nosaukumu un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numuru; (6) tā kā, ievērojot Direktīvas 91/493/EEK 11. panta 4. punkta c) apakšpunktu, ir jāizveido apstiprinātu uzņēmumu, zivju pārstrādes kuģu vai saldētavu saraksts; tā kā ir jāizveido reģistrētu zivju pārstrādes kuģu saraksts Padomes Direktīvas 92/48/EEK [2] nozīmē; tā kā šis saraksts jāizveido, pamatojoties uz GSB paziņojumu Komisijai; tā kā tādēļ GSB jānodrošina atbilstība noteikumiem, kas izklāstīti Direktīvas 91/493/EEK 11. panta 4. punktā; (7) tā kā GSB ir sniegusi oficiālas garantijas attiecībā uz atbilstību noteikumiem, kas izklāstīti Direktīvas 91/493/EEK pielikuma V nodaļā, un attiecībā uz to prasību izpildi, kuras ir līdzvērtīgas minētajā direktīvā noteiktajām prasībām attiecībā uz uzņēmumu, zivju pārstrādes kuģu, saldētavu vai saldētājkuģu apstiprināšanu vai reģistrāciju; (8) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Tirdzniecības Ministrijas Ganas Standartizācijas padome (Ghana Standards Board, GSB) ir kompetentā iestāde Ganā, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām. 2. pants Ganas izcelsmes zivsaimniecības un akvakultūras produktiem jāatbilst šādiem nosacījumiem: 1) katram sūtījumam jāpievieno numurēts veselības sertifikāta oriģināls, kas saskaņā ar paraugu šā lēmuma A pielikumā ir uz vienas lapas pienācīgi aizpildīts, parakstīts un datēts; 2) produktiem jābūt no apstiprinātiem uzņēmumiem, zivju pārstrādes kuģiem, saldētavām vai reģistrētiem saldētājkuģiem, kas uzskaitīti šā lēmuma B pielikumā; 3) uz visiem iepakojumiem, izņemot nefasētus un konservētas pārtikas ražošanai paredzētus saldētus zvejniecības produktus, jābūt neizdzēšami uzrakstītam vārdam "GHANA" un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numuram. 3. pants 1. Sertifikāti, kas minēti 2. panta 1. punktā, jāsagatavo vismaz vienā tās dalībvalsts oficiālajā valodā, kurā veic pārbaudes. 2. Uz sertifikātiem jābūt norādītam GSB pārstāvja vārdam, amatam un parakstam, kā arī oficiālajam zīmogam, kura krāsa atšķiras no pārējo atzīmju krāsas. 4. pants Šis lēmums ir adresēts dalībvalstīm. Briselē, 1998. gada 30. jūnijā Komisijas vārdā — Komisijas loceklis Franz Fischler [1] OV L 268, 24.9.1991., 15. lpp. [2] OV L 187, 7.7.1992., 41. lpp. -------------------------------------------------- A PIELIKUMS +++++ TIFF +++++ +++++ TIFF +++++ -------------------------------------------------- B PIELIKUMS I. APSTIPRINĀTO UZŅĒMUMU SARAKSTS Numurs | Nosaukums | Adrese | GS/SF/E052 | Skippy's Seafood Co., Ltd | Accra | GS/SF/E002 | Société Nouvelle Cap Langouste | Accra | GS/SF/E001 | Vivier Du Nord | Accra | GS/SF/E128 | Green Gold | Takoradi | GS/SF/E009 | Compass Dive and Salvage (Gh) Ltd | Axim | GS/SF/E007 | Pako Bay Seafood | Apam | GS/SF/E006 | Kpone Lobsters | Kpone-Tema | GS/SF/E015 | Divine Seafood | Tema | GS/SF/EF038 | Pioneer Food Cannery | Tema | GS/SF/EF039 | Ghana Agro-Food Co., Ltd | Tema | GS/SF/E855 | Liwon Enterprise | Tema | II. SALDĒTĀJKUĢU SARAKSTS Numurs | Nosaukums | Osta | GS/SF/E003 | M. V. Lima | Tema | GS/SF/E004 | Filikos 1 | Tema | GS/SF/E005 | Mihalis N. | Tema | GS/SF/E008 | Zhonglu-706 | Tema | GS/SF/E010 | Toman 3 | Tema | GS/SF/E011 | Alabanzas | Tema | GS/SF/E012 | M.V. Shabda | Tema | GS/SF/E013 | Afko 306 | Tema | GS/SF/E014 | Afko 803 | Tema | --------------------------------------------------